 Iléesẹ ọlọpàá ní orílẹèdè Nàìjíríà kéde pé òun ń wá sẹnètọ tó ń sojú ẹkùn ìdìbò ìlà oórùn Kogí, Dino Mélayé Bẹẹ bàá gbàgbé, ọjọ kejìdínlógún osù kẹta ni iléesẹ ọlọpàá ní orílẹèdè Nàìjíríà kéde pé òun ń wá sẹnètọ tó ń sojú ẹkùn ìdìbò ìlà oórùn Kogí, Dino Mélayé, lórí ẹsùn ìwà ọdaràn, tí wọn sì ti fi ọrọ náà tó àjọ ọlọpàá ọtẹlẹmúyẹ ní àgbáyé , Interpol, létí. Sùgbọn lẹyìn ọjọ mẹfà tí iléesẹ ọlọpàá ti kéde èyí, àjọ ọlọpàá ọtẹlẹmúyẹ ní àgbáyé kò tíì fi orúkọ Mélayé sí ara àwọn èèyàn tí wọn ń wá lójú ìtàkùn àgbáyé wọn. Àwọn iròyin tì ẹ leè ní ìfẹ síí: Nígbà tó ń sàlàyé ìdí tí wọn fi se bẹẹ, àjọ ọlọpàá ọtẹlẹmúyẹ ní àgbáyé ní òfin tó de ìsọwọ sisẹ wa ló làá kalẹ pé ohunkohun tó bá níí se pẹlú ètò òsèlú, iléesẹ ológun, ọrọ ẹsìn àti ẹlẹyàmẹyà ni a gbọdọ yẹra fún. Bákannáà ni Interpol fikun pé ẹnikẹni tí wọn bá kéde tẹlẹ fáráyé pé wọn ń wá, ni àwọn kò ní dásí ọrọ rẹ mọ tàbí tí wọn kò bá kọwé bèèrè pé kí àwọn kẹde irú bẹẹ, àwọn kò níí se bẹẹ. Àjọ ọlọpàá ọtẹlẹmúyẹ ní àgbáyé, Interpol, ti sàlàyé pé òun kò fi Dino Mélayé sára orúkọ àwọn èèyàn tí wọn ń wá nítorí pé àwọn kìí lọwọ nínú ọrọ tó bá jẹmọ òsèlú abẹlé. : Interpol: A kìí lọwọ nínú òṣèlú abẹlé 